da de da de da de fi en en en sv da nl de bar da da da da fr da af af et da nl da da da da da da da da de de da da es da da it da de
Sieke Peters | Dansk Skoleforening for Sydslesvig e.V.
Gamle og nye ansigter i Skoleforeningens styrelse ›
Sieke Peters - Friisk Foriining
26, lige blevet færdig med kandidatuddannelsen og nu arbejdssøgende
Hvorfor har du sagt ja til at sidde i Skoleforeningens styrelse?
Jeg blev spurgt, om jeg ikke vil repræsentere friserne i Skoleforeningen, og da jeg lige har afsluttet min kandidatuddannelse som gymnasielærer i musik og tysk, syntes jeg, at det ville være en god mulighed for både at støtte Skoleforeningen og det danske mindretal, men også at støtte frisiskundervisningen i danske skoler, da jeg selv ikke havde mulighed for at blive undervist på mit modersmål frisisk.
Hvor ser du behov for udvikling i Skoleforeningen i de kommende tre år?
En grundlæggende sætning i Skoleforeningens vedtægter lyder: Foreningens opgave er at drive dansk pædagogisk virksomhed for det danske mindretal i Sydslesvig og for de med mindretallet samarbejdende frisere. Dette indebærer selvfølgelig benyttelsen af det danske sprog i undervisningen, men efter min mening også frisiskundervisningen, hvor friserne er hjemmehørende. Lige nu undervises der kun frisisk på tre danske skoler (Vesterland-Kejtum, Bredsted og Risum), dette svarer til kun 78 elever af de 5800 elever ved de danske skoler. Jeg vil i de næste tre år især støtte udvidelsen af frisiskundervisningen ved de danske skoler og dermed fremme det frisiske sprog.
Hvad synes du fungerer rigtig godt i Skoleforeningen?
Jeg synes, at konceptet af en forening, som sikrer en skolegang for mindretallet, er vældig godt. Dermed har børn, som tilhører et mindretal, mulighed for at gå i skole og blive undervist på deres mindretalssprog, som ofte er deres modersmål. Dansk Skoleforening har gjort et rigtig godt stykke arbejde indtil videre, som kan ses på allerede to gymnasier i regionen Sydslesvig.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg